
PEMBUKA BICARA DARI PAD A 
MENTERI LUAR NEGERI MALAYSIA 



Alhamdulillah syukur kita ke hadrat Allah SWT kerana 
Piagam ASEAN telah dapat diterjemahkan dari 
Bahasa Inggeris ke dalam Bahasa Melayu. Usaha 
penterjemahan ini diharap akan memberi kelebihan 
kepada Bahasa Melayu dari sudut pengkayaan 
bahasa ibunda disamping memberi manfaat yang 
lebih meluas kepada rakyat Malaysia khususnya 
dan rakyat Negara Asia Tenggara yang bahasa 
pertuturannya Bahasa Melayu amnya yang ingin 
memahami dan mendalami Piagam tersebut. 

Pemeteraian tandatangan Piagam ASEAN pada 
20 November 2007 dan penguatkuasaan Piagam 
tersebut pada 15 Disember 2008 merupakan 
detikdetik penting kepada ASEAN bagi merintis 
langkah ke hadapan di dalam membentuk satu 
Komuniti ASEAN yang diidam-idamkan menjelang 
tahun 2015. 

Saya menaruh keyakinan tinggi bahawa inisiatif- 
inisiatif ASEAN berpandukan kepada Piagam 
yang telah dipersetujui akan dapat membuahkan 
keamanan dan kestabilan di rantau ini. Disamping 



itu juga, ianya akan membentuk Negara-Negara 
Asia Tenggara yang bersatu, bekerjasama, dinamik, 
prihatin, mempunyai kredibiliti dan berketrampilan di 
pentas antarabangsa. 

Akhir kata, saya ingin merakamkan ribuan terima 
kasih kepada pihak Institut 

Terjemahan Negara, Jabatan Peguam Negara dan 
semua yang terlibat dalam 

menjayakan usaha menterjemahkan Piagam ASEAN 
ke dalam Bahasa 
Melayu ini. 



DATO’ SERI UTAMA DR. RAIS YATIM 
25 Februari 2009 




PERUTUSAN DARI PAD A KETUA SETIAUSAHA 
KEMENTERIAN LUAR NEGERI MALAYSIA 



Kesepakatan untuk mewujudkan Piagam ASEAN 
adalah merupakan satu sejarah penting bagi 
perkumpulan 10 Negara Anggota ASEAN. 

Dengan berkuatkuasanya Piagam ASEAN pada 15 
Disember 2008, ASEAN kini telah diperkukuh dengan 
badan-badan baru yang ditubuhkan di bawahnya. 
Salah satu daripadanya ialah Majlis Komuniti yang 
terdiri daripada Majlis Komuniti Politik-Keselamatan 
ASEAN, Majlis Komuniti Ekonomi ASEAN, dan 
Majlis Komuniti Sosio-Budaya ASEAN. Usaha gigih 
Negara Anggota ASEAN akan dapat menjayakan 
pembentukan komuniti ASEAN yang diharapkan 
menjelang tahun 2015. 

Saya percaya kesepakatan kesemua Negara untuk 
melaksanakan Piagam ASEAN akan menjadikan 
wilayah ini sebuah rantau yang berkembang pesat 
dan lebih dinamik. 

Terjemahan Piagam ASEAN dari Bahasa Inggeris 
ke Bahasa Melayu juga diharap dapat membantu 




menyumbang kearah merealisasikan hasrat 
pembentukan komuniti ASEAN yang diingini. Dengan 
adanya terjemahan ini, usaha untuk mewujudkan 
kesedaran di peringkat nasional akan dapat dicapai. 

Setinggi-tinggi penghargaan dan tahniah saya 
kepada semua yang teriibat dalam menghasilkan 
terjemahan versi Bahasa Melayu Piagam ASEAN ini. 



TAN SRI RASTAM MOHO ISA 
25 Februari 2009 




PIAGAM 

ASEAN 



Persatuan Negara Asia Tenggara 



PIAGAM 

PERSATUAN NEGARA ASIA TENGGARA 



MUKADIMAH 



KAMI, RAKYAT Negara Anggota Persatuan Negara 
Asia Tenggara (ASEAN), sebagaimana yang diwakili 
oleh Ketua Negara atau Kerajaan Brunei Darussalam, 
Kerajaan Kemboja, Republik Indonesia, Republik 
Demokratik Rakyat Lao, Malaysia, Kesatuan 
Myanmar, Republik Filipina, Republik Singapura, 
Kerajaan Thailand dan Republik Sosialis Viet Nam: 

MENGAMBIL MAKLUM dengan kepuasan akan 
pencapaian dan perkembangan yang penting 
ASEAN sejak penubuhannya di Bangkok melalui 
pemasyhuran Perisytiharan ASEAN; 

MENGINGAT KEMBALI keputusan untuk 
mewujudkan Piagam ASEAN dalam Program 
Bertindak Vientiane, Perisytiharan Kuala Lumpur 
mengenai Pewujudan Piagam ASEAN dan 
Perisytiharan Cebu mengenai Rangka Tindakan 
Piagam ASEAN; 

SEDAR akan wujudnya kepentingan bersama dan 
kesalingbergantungan antara rakyat dan Negara 

Anggota ASEAN yang terikat dengan geografi, 
matlamat bersama dan hala tuju yang sama; 

DIILHAMKAN oleh dan disatukan di bawah Satu 
Visi, Satu Identiti dan Satu Komuniti Penyayang dan 
Prihatin; 

DISATUKAN oleh keinginan bersama dan kehendak 
kolektif untuk hidup di rantau yang aman, selamat 
dan stabil yang berkekalan serta mempunyai 
pertumbuhan ekonomi yang lestari, kemakmuran 
bersama dan kemajuan sosial, dan untuk memajukan 
kepentingan, cita-cita dan aspirasi utama kita; 

MENGHORMATI kepentingan asasi bagi 
persahabatan dan kerjasama, dan prinsip 
kedaulatan, kesamarataan, keutuhan wilayah, tidak 
campur tangan, konsensus dan bersatu dalam 
kepelbagaian; 

MEMATUHI prinsip demokrasi, rukun undang- 
undang dan tadbir urus yang baik, menghormati 
dan melindungi hak asasi manusia dan kebebasan 
asasi; 

BERAZAM untuk memastikan pembangunan yang 
lestari bagi manfaat generasi kini dan masa hadapan 
dan untuk mengutamakan kesejahteraan, kehidupan 
dan kebajikan rakyat dalam proses pembangunan 
komuniti ASEAN; 

YAKIN mengenai keperluan untuk memperkukuh 
ikatan perpaduan serantau yang sedia ada bagi 





mewujudkan suatu Komuniti ASEAN yang padu 
dari segi politik, berintegrasi dari segi ekonomi dan 
bertanggungjawab dari segi sosial supaya dapat 
bergerak balas secara berkesan terhadap cabaran 
dan peluang semasa dan masa hadapan; 

KOMITED untuk memperhebat pembangunan 
komuniti melalui kerjasama dan integrasi 
serantau yang dipertingkat, khususnya melalui 
penubuhan Komuniti ASEAN yang terdiri daripada 
Komuniti Keselamatan ASEAN, Komuniti 
Ekonomi ASEAN dan Komuniti Sosio-Budaya 
ASEAN, sebagaimana yang diperuntukkan 
dalam Perisytiharan Persetujuan ASEAN II di Bali; 

DENGAN INI MEMBUAT KEPUTUSAN untuk 
menubuhkan, melalui Piagam ini, rangka undang- 
undang dan institusi untuk ASEAN, 

DAN BAGI MENCAPAI MATLAMAT INI, Ketua 
Negara atau Kerajaan Negara Anggota ASEAN, yang 
berhimpun di Singapura pada hari yang bersejarah 
bagi merayakan ulang tahun ke-40 penubuhan 
ASEAN, telah bersetuju dengan Piagam ini. 

BAB I 

TUJUAN DAN PRINSIP 



PERKARA 1 
TUJUAN 



Tujuan ASEAN adalah: 

1. Untuk mengekalkan dan mempertingkat 
keamanan, keselamatan dan kestabilan dan 
selanjutnya untuk memperkukuh nilai yang 
berteraskan keamanan di rantau ini; 

2. Untuk mempertingkat ketahanan serantau 
dengan menggalakkan kerjasama politik, 
keselamatan, ekonomi dan sosio-budaya yang lebih 
erat; 



3. Untuk mengekalkan Asia Tenggara sebagai Zon 
Bebas Senjata Nuklear dan bebas daripada segala 
senjata pemusnah besar-besaran yang lain; 

4. Untuk memastikan bahawa rakyat dan Negara 
Anggota ASEAN hidup dengan aman di kalangan 
rakyat seluruh dunia dalam persekitaran yang adil, 
demokratik dan penuh harmoni; 




5. Untuk mewujudkan suatu pasaran dan pangkalan 
pusat pengeluaran tunggal yang stabil, makmur, 
berdaya saing dan berintegrasi dari segi ekonomi 
dengan kemudahan berkesan bagi perdagangan 
dan pelaburan yang dalamnya wujud pengaliran 




bebas barangan, perkhidmatan dan pelaburan; 
memudahkan pergerakan ahli perniagaan, ahli 
profesional, bakat dan tenaga kerja; dan aliran modal 
yang lebih bebas; 

6. Untuk mengurangkan kemiskinan dan 
merapatkan jurang pembangunan dalam ASEAN 
melalui bantuan bersama dan kerjasama; 

7. Untuk memperkukuh demokrasi, meningkatkan 
tadbir urus yang baik dan rukun undang-undang, 
dan untuk menggalakkan dan melindungi hak asasi 
manusia dan kebebasan asasi dengan mengambil 
kira hak dan tanggungjawab Negara Anggota 
ASEAN; 

8. Untuk bergerak balas secara berkesan, mengikut 
prinsip keselamatan yang menyeluruh, terhadap 
segala bentuk ancaman, jenayah rentas negara dan 
cabaran rentas sempadan; 

9. Untuk menggalakkan pembangunan yang lestari 
supaya dapat memastikan alam sekitar rantau ini 
dilindungi, kelestarian sumber aslinya, dilestarikan 
warisan budaya dan kualiti hidup penduduknya yang S 
tinggi dipelihara; 

10. Untuk membangunkan sumber manusia meialui 
kerjasama yang lebih erat dalam bidang pendidikan 
dan pembelajaran sepanjang hayat, dan dalam 
bidang sains dan teknologi, bagi memperkasakan 
rakyat ASEAN dan bagi memantapkan Komuniti 
ASEAN; 

11. Untuk meningkatkan kesejahteraan dan 
kehidupan rakyat ASEAN dengan memberikan 
mereka peluang yang saksama bagi pembangunan 
modal insan, kebajikan sosial dan keadilan; 

1 2. Untuk memperkukuh kerjasama dalam membina 
persekitaran yang selamat, terjamin dan bebas 
daripada dadah untuk rakyat ASEAN; 

13. Untuk memajukan ASEAN yang berorientasikan 
rakyat yang dalamnya kesemua sektor masyarakat 
digalakkan untuk turut serta dalam, dan memperoleh 
manfaat daripada, proses integrasi dan pembangunan 
komuniti ASEAN; 

14. Untuk memajukan suatu identiti ASEAN melalui 
perangsangan kesedaran yang lebih besar terhadap 
kepelbagaian budaya dan warisan rantau ini; dan 

15. Untuk mengekalkan keutamaan dan peranan 
proaktif ASEAN sebagai daya penggerak utama 
dalam hubungan dan kerjasamanya dengan rakan 
kongsi luar dalam seni bina serantau yang terbuka, 
telus dan menyeluruh. 



PERKARA 2 
PRINSIP 

1. Bagi mencapai Tujuan yang dinyatakan dalam 
Perkara 1, ASEAN dan Negara- Anggotanya 
mengesahkan dan mematuhi prinsip asasi yang 
terkandung dalam perisytiharan, perjanjian, 





konvensyen, persetujuan, triti dan surat cara ASEAN 
yang lain; 

2. ASEAN dan Negara Anggotanya hendaklah 
bertindak mengikut Prinsip yang berikut: 

(a) menghormati kemerdekaan, kedaulatan, 
kesamarataan, keutuhan wilayah dan 
identiti nasional kesemua Negara Anggota 
ASEAN; 

(b) komitmen bersama dan tanggungjawab 
kolektif dalam meningkatkan keamanan, 
keselamatan dan kemakmuran serantau; 

(c) menolak pencerobohan dan ancaman atau 
penggunaan kekerasan atau perbuatan lain 
dengan apa jua cara yang tidak selaras 
dengan undang-undang antarabangsa; 

(d) pergantungan pada penyelesaian pertikaian 
secara aman dan damai; 

(e) tidak campur tangan dalam hal ehwal 
dalaman Negara Anggota ASEAN; 

(f) menghormati hak tiap-tiap Negara Anggota 
untuk memerintah negaranya sendiri bebas 
daripada campur tangan luar, perbuatan 
subversif dan paksaan; 

(g) meningkatkan perundingan tentang 
perkara yang menjejaskan secara seriusnya 




PI AG AM ASEAN • BAB I 



kepentingan bersama ASEAN; 

(h) mematuhi rukun undang-undang, tadbir 
urus yang baik, prinsip demokrasi dan 
kerajaan berperlembagaan; 

(i) menghormati kebebasan asasi, 
menggalakkan dan melindungi hak asasi 
manusia dan menggalakkan keadilan 
sosial; 

(j) mendukung Piagam Bangsa-Bangsa 
Bersatu dan undang-undang antarabangsa, 
termasuk undang-undang kemanusiaan 
antarabangsa yang dipegang oleh Negara 
Anggota ASEAN; 

(k) mengelak daripada turut serta dalam 
apa jua dasar atau aktiviti, termasuk 
penggunaan wilayahnya, yang dijalankan 
oleh mana-mana Negara Anggota 
ASEAN atau Negara Bukan ASEAN atau 
mana-mana pelaku bukan Negara, yang 
mengancam kedaulatan, keutuhan wilayah 
atau kestabilan politik dan ekonomi Negara 
Anggota ASEAN; 

(l) menghormati budaya, bahasa dan 
agama rakyat ASEAN yang berlainan, 
sambil menitikberatkan nilai bersamanya 
berdasarkan semangat kesatuan dalam 
kepelbagaian; 





(m) keutamaan ASEAN dalam politik, ekonomi, 
perhubungan sosial dan budaya luaran 
sambil kekal melibatkan diri secara 
aktif, memandang keluar, yang bersifat 
menyeluruh dan tidak mengamalkan 
diskriminasi; dan 

(n) mematuhi peraturan perdagangan pelbagai 
pihak dan rejim berasaskan peraturan 
ASEAN bagi melaksanakan secara berkesan 
komitmen ekonomi dan pengurangan secara 
beransur-ansur ke arah penghapusan 
segala sekatan terhadap integrasi ekonomi 
serantau dalam ekonomi yang berteraskan 
pasaran. 



BAB II 

KEPERIBADIAN UNDANG-UNDANG 



PERKARA 3 

KEPERIBADIAN UNDANG-UNDANG ASEAN 

ASEAN, sebagai suatu organisasi antara kerajaan, 
dengan ini diberikan keperibadian undang-undang. 

BAB III 

KEANGGOTAAN 



PERKARA 4 
NEGARA ANGGOTA 

Negara Anggota ASEAN ialah Brunei Darussalam, 
Kerajaan Kemboja, Republik Indonesia, Republik 
Demokratik Rakyat Lao, Malaysia, Kesatuan 
Myanmar, Republik Filipina, Republik Singapura, 
Kerajaan Thailand dan Republik Sosialis Viet Nam. 



PERKARA 5 
HAK DAN OBLIGASI 

1 . Negara Anggota hendaklah mempunyai hak dan 
obligasi yang sama di bawah Piagam ini. 

2. Negara Anggota hendaklah mengambil 
segala langkah yang perlu, termasuk memperbuat 
perundangan domestik yang berkenaan, bagi 
melaksanakan peruntukan Piagam ini dengan 
berkesan dan untuk mematuhi segala obligasi 
keanggotaan. 

3. Dalam kes apabila berlakunya suatu pelanggaran 
serius terhadap Piagam ini atau ketidakpatuhan, 
maka perkara itu hendaklah dirujuk kepada Perkara 
20 . 





PERKARA 6 

PENERIMAAN MASUK ANGGOTA BARU 

1 . Tatacara bagi permohonan dan penerimaan 
masuk ke dalam ASEAN hendaklah ditetapkan oleh 
Majlis Penyelarasan ASEAN. 

2. Penerimaan masuk hendaklah berasaskan 
kriteria yang berikut: 

(a) lokasi di dalam rantau geografi Asia 
Tenggara yang diiktiraf; 

(b) pengiktirafan oleh kesemua Negara Anggota 
ASEAN; 

(c) persetujuan untuk terikat dengan dan 
mematuhi Piagam; dan 

(d) keupayaan dan kesediaan untuk 
menjalankan obligasi sebagai Anggota. 

3. Penerimaan masuk hendaklah diputuskan 
secara konsensus oleh Sidang Kemuncak ASEAN, 
atas syor Majlis Penyelarasan ASEAN. 

4. Negara pemohon hendaklah diterima masuk 
ke dalam ASEAN setelah Negara Pemohon itu 
menandatangani Surat Ikatan Kesertaan kepada 
Piagam. 

BAB IV 
BADAN 



PERKARA 7 

SIDANG KEMUNCAK ASEAN 

1. Sidang Kemuncak ASEAN hendaklah terdiri 
daripada Ketua Negara atau Kerajaan Negara 
Anggota. 

2. Sidang Kemuncak ASEAN hendaklah: 

(a) menjadi badan pembuat dasar ASEAN yang 
utama; 

(b) membuat pertimbangan, mengadakan garis 
panduan dasar dan membuat keputusan 
tentang isu penting mengenai pelaksanaan 
objektif ASEAN, perkara kepentingan 
Negara Anggota ASEAN dan segala isu yang 
dirujuk kepadanya oleh Majlis Penyelarasan 
ASEAN, Majlis Komuniti ASEAN dan Badan 
Menteri Sektor ASEAN; 

(c) mengarahkan Menteri yang berkenaan 
dalam setiap Majlis yang berkenaan 
supaya mengadakan mesyuarat ad hoc 
antara Menteri, dan menangani isu penting 
berhubung dengan ASEAN yang merentasi 
Majlis Komuniti. Peraturan tatacara bagi 
mesyuarat itu hendaklah diterima pakai 
oleh Majlis Penyelarasan ASEAN; 

(d) menangani keadaan darurat yang 
melibatkan ASEAN dengan mengambil 
langkah yang sewajarnya; 

(e) membuat keputusan tentang perkara yang 
dirujuk kepadanya di bawah Bab VII dan 
VIII; 

(f) membenarkan penubuhan dan pembubaran 
Badan Menteri Sektor dan Institusi ASEAN 
yang lain; dan 

(g) melantik Setiausaha Agung ASEAN, yang 
berpangkat dan berstatus Menteri, yang 
akan berkhidmat atas kepercayaan dan 
perkenan Ketua Negara atau Kerajaan atas 
syor Mesyuarat Menteri Luar ASEAN. 

3. Mesyuarat Sidang Kemuncak ASEAN 
hendaklah: 

(a) diadakan dua kali setahun, dan Negara 
Anggota yang memegang jawatan 
Pengerusi ASEAN hendaklah menjadi tuan 
rumah; dan 

(b) diadakan, apabila perlu, sebagai mesyuarat 
khas atau ad hoc yang hendaklah 
dipengerusikan oleh Negara Anggota yang 
memegang jawatan Pengerusi ASEAN, 
di tempat yang dipersetujui oleh Negara 
Anggota ASEAN. 

PERKARA 8 

MAJLIS PENYELARASAN ASEAN 

1. Majlis Penyelarasan ASEAN hendaklah terdiri 
daripada Menteri Luar ASEAN dan bersidang 
sekurang-kurangnya dua kali setahun. 

2. Majlis Penyelarasan ASEAN hendaklah: 

(a) menyediakan mesyuarat Sidang Kemuncak 
ASEAN; 

(b) menyelaraskan pelaksanaan perjanjian dan 
keputusan Sidang Kemuncak ASEAN; 

(c) membuat penyelarasan dengan Majlis 
Komuniti ASEAN untuk mempertingkat 
kepaduan dasar, kecekapan dan kerjasama 
di kalangan mereka; 

(d) menyelaraskan laporan Majlis Komuniti 
ASEAN untuk dikemukakan kepada Sidang 
Kemuncak ASEAN; 

(e) mempertimbangkan laporan tahunan 
Setiausaha Agung tentang kerja ASEAN; 

(f) mempertimbangkan laporan Setiausaha 
Agung tentang fungsi dan operasi 
Sekretariat ASEAN dan badan lain yang 
berkaitan; 

(g) meluluskan pelantikan dan penamatan 

perkhidmatan Timbalan Setiausaha Agung 
atas syor Setiausaha Agung; dan 

(h) menjalankan tugas lain yang diperuntukkan 
dalam Piagam ini atau apa-apa fungsi lain 
sebagaimana yang boleh diperuntukkan 
oleh Sidang Kemuncak ASEAN. 

3. Majlis Penyelarasan ASEAN hendaklah disokong 
oleh pegawai kanan yang berkenaan. 



PERKARA 9 

MAJLIS KOMUNITI ASEAN 

1. Majlis Komuniti ASEAN hendaklah terdiri 
daripada Majlis Komuniti Politik-Keselamatan 
ASEAN, Majlis Komuniti Ekonomi ASEAN, dan Majlis 
Komuniti Sosio-Budaya ASEAN. 

2. Setiap Majlis Komuniti ASEAN hendaklah 
mempunyai Badan Menteri Sektor ASEAN yang 
berkaitan di bawah skopnya. 

3. Setiap Negara Anggota hendaklah menamakan 
wakil negaranya bagi setiap mesyuarat Majlis 
Komuniti ASEAN. 

4. Bagi mencapai objektif setiap tiga tunggak 
Komuniti ASEAN, setiap Majlis Komuniti ASEAN 
hendaklah: 



(a) memastikan pelaksanaan keputusan Sidang 

Kemuncak ASEAN yang berkaitan; 

(b) menyelaraskan kerja sektor yang berlainan 
di bawah skopnya, dan tentang isu yang 
merentasi Majlis Komuniti yang lain; dan 

(c) mengemukakan laporan dan syor kepada 
Sidang Kemuncak ASEAN tentang perkara 
di bawah skopnya. 

5. Setiap Majlis Komuniti ASEAN hendakiah 

bersidang sekurang-kurangnya dua kali setahun 
dan hendakiah dipengerusikan oleh Menteri 
yang berkenaan daripada Negara Anggota yang 
memegang jawatan Pengerusi ASEAN. 

6. Setiap Majlis Komuniti ASEAN hendakiah 

disokong oleh pegawai kanan yang berkaitan. 



PERKARA 10 

BADAN MENTERI SEKTOR ASEAN 

1 . Badan Menteri Sektor ASEAN hendakiah: 

(a) berfungsimengikutmandatyangdiwujudkan 
masing-masing; 

(b) melaksanakan perjanjian dan keputusan 
Sidang Kemuncak ASEAN di bawah skop 
masing-masing; 

(c) memperkukuh kerjasama dalam bidang 





masing-masing bagi menyokong integrasi 
dan pembangunan Komuniti ASEAN; dan 

(d) mengemukakan laporan dan syor kepada 
Majlis Komuniti masing-masing. 

2. Setiap Badan Menteri Sektor ASEAN boleh 
mempunyai pegawai kanan dan badan subsidiari 
yang berkaitan di bawah skopnya untuk menjalankan 
fungsinya sebagaimana yang terkandung dalam 
Lampiran 1 . Lampiran itu boleh dikemaskinikan oleh 
Setiausaha Agung ASEAN atas syor Jawatankuasa 
Wakil Tetap tanpa menggunakan peruntukan tentang 
Pindaan di bawah Piagam ini. 



PERKARA 1 1 

SETIAUSAHA AGUNG ASEAN 
DAN SEKRETARIAT ASEAN 

1. Setiausaha Agung ASEAN hendaklah dilantik 
oleh Sidang Kemuncak ASEAN bagi tempoh jawatan 
selama lima tahun yang tidak boleh diperbaharui, 
dipilih dari kalangan rakyat Negara Anggota ASEAN 
berdasarkan giliran mengikut abjad, dengan 
pertimbangan yang sewajarnya diberikan kepada 
integriti, kebolehan dan pengalaman profesional, 
dan kesamarataan jantina. 

2. Setiausaha Agung hendaklah: 



(a) menjalankan kewajipan dan tanggungjawab 
jawatan tinggi ini mengikut peruntukan 

Piagam ini dan surat cara, protokol dan 
amalan tetap ASEAN yang berkenaan; 

(b) memudahkan dan memantau kemajuan 
dalam melaksanakan perjanjian dan 
keputusan ASEAN, dan mengemukakan 
laporan tahunan tentang kerja ASEAN 
kepada Sidang Kemuncak ASEAN; 

(c) mengambil bahagian dalam mesyuarat 
Sidang Kemuncak ASEAN, Majlis Komuniti 
ASEAN, Majlis Penyelarasan ASEAN, 
dan Badan Menteri Sektor ASEAN serta 
mesyuarat ASEAN lain berkenaan; 

(d) mengemukakan pandangan ASEAN dan 
mengambil bahagian dalam mesyuarat 
yang diadakan dengan pihak luar mengikut 
garis panduan dasar yang diluluskan dan 
mandat yang diberikan kepada Setiausaha 
Agung; dan 

(e) mengesyorkan pelantikan dan penamatan 
perkhidmatan Timbalan Setiausaha Agung 
kepada Majlis Penyelarasan ASEAN untuk 
kelulusan. 

3. Setiausaha Agung hendaklah juga menjadi 
Ketua Pegawai Pentadbir ASEAN. 

4. Setiausaha Agung hendaklah dibantu oleh 
empat orang Timbalan Setiausaha Agung dengan 
pangkat dan status Timbalan Menteri. Timbalan 





Setiausaha Agung hendaklah bertanggungjawab 
kepada Setiausaha Agung dalam menjalankan fungsi 
mereka. 

5. Keempat-empat Timbalan Setiausaha Agung 
hendaklah berlainan kerakyatannya daripada 
Setiausaha Agung dan hendaklah berasal dari empat 
Negara Anggota ASEAN yang berlainan. 

6. Keempat-empat Timbalan Setiausaha Agung 
hendaklah terdiri daripada: 

(a) dua orang Timbalan Setiausaha Agung 
yang akan berkhidmat selama satu tempoh 
tiga tahun yang tidak boleh diperbaharui, 
dipilih dari kalangan rakyat Negara Anggota 
ASEAN berdasarkan giliran mengikut abjad, 
dengan mengambil kira integriti, kelayakan, 
kecekapan, pengalaman dan kesamarataan 
jantina; dan 

(b) dua orang Timbalan Setiausaha Agung yang 
akan berkhidmat selama satu tempoh tiga 
tahun, yang boleh diperbaharui selama tiga 
tahun lagi. Kedua-dua Timbalan Setiausaha 
Agung ini hendaklah diambil ke Jawatan itu 
secara terbuka berdasarkan merit. 

7. Sekretariat ASEAN hendaklah terdiri daripada 
Setiausaha Agung dan apa-apa bilangan kakitangan 
sebagaimana yang dikehendaki. 



8. Setiausaha Agung dan kakitangannya 

hendaklah: 



(a) mempunyai tahap integriti, kecekapan dan 
kekompetenan yang paling tinggi dalam 
melaksanakan kewajipan mereka; 

(b) tidak boleh meminta atau menerima arahan 
daripada mana-mana kerajaan atau pihak 
lain di luar ASEAN; dan 

(c) mengelak daripada melakukan apa-apa 
tindakan yang mungkin menjejaskan 
kedudukan mereka sebagai pegawai 
Sekretariat yang bertanggungjawab hanya 
kepada ASEAN sahaja. 

9. Setiap Negara Anggota ASEAN mengaku 
janji untuk menghormati ciri ASEAN yang eksklusif 
berhubung dengan tanggungjawab Setiausaha 
Agung dan kakitangannya, dan tidak Cuba untuk 
mempengaruhi mereka dalam menunaikan kewajipan 
mereka. 



PERKARA 12 

JAWATANKUASA WAKIL TETAP 
ASEAN 

1 . Setiap Negara Anggota ASEAN hendaklah 
melantik seorang Wakil Tetap ASEAN dengan 
pangkat Duta Besar yang berpangkalan di Jakarta. 

2. Wakil Tetap ini secara kolektif membentuk suatu 





Jawatankuasa Wakil Tetap, yang hendaklah: 

(a) menyokong kerja Majlis Komuniti ASEAN 
dan Badan Menteri Sektor ASEAN; 

(b) membuat penyelarasan dengan Sekretariat 
Kebangsaan ASEAN dan Badan Menteri 
Sektor ASEAN yang lain; 

(c) berhubung dengan Setiausaha Agung 
ASEAN dan Sekretariat ASEAN tentang 
segala hal perkara yang berkaitan dengan 
kerjanya; 

(d) memudahkan kerjasama ASEAN dengan 
rakan kongsi luar; dan 

(e) melaksanakan apa-apa fungsi lain 
sebagaimana yang boleh ditentukan oleh 
Majlis Penyelarasan ASEAN. 



PERKARA 13 

SEKRETARIAT KEBANGSAAN ASEAN 

Setiap Negara Anggota ASEAN hendaklah 
menubuhkan suatu Sekretariat Kebangsaan ASEAN 
yang hendaklah: 

(a) berfungsi sebagai tempat tumpuan 
kebangsaan; 

(b) menjadi wadah maklumat tentang segala 

perkara ASEAN di peringkat kebangsaan; 

(c) menyelaraskan pelaksanaan keputusan 
ASEAN di peringkat kebangsaan; 

(d) menyelaraskan dan menyokong penyediaan 
mesyuarat ASEAN peringkat kebangsaan; 

(e) memajukan identiti dan kesedaran ASEAN 
di peringkat kebangsaan; dan 

(f) menyumbang kepada pembangunan 
komuniti ASEAN, 



PERKARA 14 

BADAN HAK ASASI MANUSIA ASEAN 

1. Selaras dengan tujuan dan prinsip Piagam 
ASEAN yang berhubungan dengan penggalakan 
dan perlindungan hak asasi manusia dan kebebasan 
asasi, ASEAN hendakiah menubuhkan suatu badan 
hak asasi manusia ASEAN. 

2. Badan hak asasi manusia ASEAN ini hendakiah 
beroperasi mengikut terma rujukan yang ditentukan 
oleh Mesyuarat Menteri Luar ASEAN. 



PERKARA 15 
YAYASAN ASEAN 

1 . Yayasan ASEAN hendakiah menyokong 





Setiausaha Agung ASEAN dan bekerjasama dengan 
badan ASEAN yang berkaitan untuk menyokong 
pembangunan komuniti ASEAN dengan memupuk 
kesedaran yang lebih besar tentang identiti ASEAN, 
interaksi antara insan, dan kerjasama erat di 
kalangan sektor perniagaan, masyarakat awam, 
alam akademik dan pihak lain yang berkepentingan 
dalam ASEAN. 

2. Yayasan ASEAN hendaklah bertanggungjawab 
kepada Setiausaha Agung ASEAN, yang hendaklah 
mengemukakan laporannya kepada Sidang 
Kemuncak ASEAN melalui Majlis Penyelarasan 
ASEAN. 



BAB V 

ENTITI YANG BERKAITAN DENGAN ASEAN 



PERKARA 16 

ENTITI YANG BERKAITAN DENGAN ASEAN 

1. ASEAN boleh berurusan dengan entiti yang 
menyokong Piagam ASEAN, khususnya tujuan dan 
prinsipnya. Entiti yang berkaitan ini ada disenaraikan 
dalam Lampiran 2. 

2. Peraturan tatacara dan kriteria untuk berurusan 
ini hendaklah ditetapkan oleh Jawatankuasa Wakil 
Tetap atas syor Setiausaha Agung ASEAN. 

3. Lampiran 2 boleh dikemaskinikan oleh 
Setiausaha Agung ASEAN atas syor Jawatankuasa 
Wakil Tetap tanpa menggunakan peruntukan Pindaan 
di bawah Piagam ini. 



BAB VI 

KEKEBALAN DAN KEISTIMEWAAN 



PERKARA 1 7 

KEKEBALAN DAN KEISTIMEWAAN ASEAN 

1. ASEAN boleh menikmati, di wilayah Negara 
Anggota, kekebalan dan keistimewaan sebagaimana 
yang perlu bagi pelaksanaan tujuannya. 

2. Kekebalan dan keistimewaan itu hendaklah 
ditetapkan dalam perjanjian yang berasingan antara 
ASEAN dengan Negara Anggota yang menjadi tuan 
rumah. 



PERKARA 18 

KEKEBALAN DAN KEISTIMEWAAN 
SETIAUSAHA AGUNG ASEAN DAN 
KAKITANGAN SEKRETARIAT ASEAN 

1. Setiausaha Agung ASEAN dan kakitangan 
Sekretariat ASEAN yang turut serta dalam aktiviti 
rasmi ASEAN atau mewakili ASEAN di Negara 
Anggota hendaklah menikmati kekebalan dan 

keistimewaan sebagaimana yang perlu bagi 
menjalankan fungsi mereka dengan bebas. 

2. Kekebalan dan keistimewaan di bawah Perkara 
ini hendaklah ditetapkan dalam perjanjian ASEAN 
yang berasingan. 



PERKARA 19 

KEKEBALAN DAN KEISTIMEWAAN WAKIL 
TETAP DAN PEGAWAI YANG MENJALANKAN 
KEWAJIPAN ASEAN 

1 . Wakil Tetap Negara Anggota ASEAN dan pegawai 
Negara Anggota yang turut serta dalam aktiviti rasmi 
ASEAN atau mewakili ASEAN di Negara Anggota 
hendaklah menikmati kekebalan dan keistimewaan 
sebagaimana yang perlu bagi menjalankan fungsi 
mereka. 

2. Kekebalan dan keistimewaan Wakil Tetap 
dan pegawai yang menjalankan kewajipan ASEAN 
hendaklah tertakluk di bawah Konvensyen Vienna 
1961 tentang Perhubungan Diplomatikatau mengikut 
undang-undang negara bagi Negara Anggota ASEAN 
yang berkenaan. 

BAB VII 

MEMBUAT KEPUTUSAN 
PERKARA 20 

PERUNDINGAN DAN KONSENSUS 

1. Sebagai prinsip asas, membuat keputusan 
dalam ASEAN hendaklah berdasarkan perundingan 
dan konsensus. 

2. Jika konsensus tidak dapat dicapai, Sidang 
Kemuncak ASEAN boleh memutuskan keputusan 
tentang bagaimana sesuatu keputusan tertentu 
boleh dibuat. 

3. Tiada apa jua pun dalam perenggan 1 dan 2 
Perkara ini yang boleh menyentuh cara membuat 
keputusan sebagaimana yang terkandung dalam 
surat cara undang-undang ASEAN yang berkenaan. 

4. Dalam hal pelanggaran Piagam atau 
ketidakpatuhan yang serius, perkara itu hendaklah 
dirujuk kepada Sidang Kemuncak ASEAN untuk 
mendapatkan keputusan. 



PERKARA 21 

PELAKSANAAN DAN TATACARA 

1. Setiap Majlis Komuniti ASEAN hendaklah 
menetapkan peraturan tatacaranya sendiri. 



2. Dalam melaksanakan komitmen ekonomi, suatu 





formula bagi penyertaan yang fleksibel, termasuk 
formula ASEAN Tolak X, boleh dipakai jika terdapat 
konsensus untuk berbuat demikian. 



BAB VIII 

PENYELESAIAN PERTIKAIAN 



PERKARA 22 
PRINSIP AM 

1. Negara Anggota hendaklah berusaha untuk 
menyelesaikan segala pertikaian secara aman damai 
dan mengikut masa yang berpatutan melalui dialog, 
perundingan dan runding bicara. 

2. ASEAN hendaklah mewujudkan dan 
menyelenggarakan mekanisme penyelesaian 
pertikaian dalam semua bidang kerjasama ASEAN. 



PERKARA 23 

JASA BAIK, PERDAMAIAN DAN 
PENGANTARAAN 

1. Negara Anggota yang menjadi pihak kepada 
sesuatu pertikaian boleh pada bila-bila masa 
bersetuju untuk menggunakan jasa baik, perdamaian 
atau pengantaraan bagi menyelesaikan pertikaian itu 
dalam had masa yang dipersetujui. 

2. Pihak kepada pertikaian itu boleh meminta 
Pengerusi ASEAN atau Setiausaha Agung ASEAN, 
yang bertindakatassifat ex-officio, untukmemberikan 
jasa baik, perdamaian atau pengantaraan. 



PERKARA 24 

MEKANISME PENYELESAIAN PERTIKAIAN 
DALAM SURAT CARA KHUSUS 

1 . Pertikaian yang berhubungan dengan surat cara 
ASEAN yang khusus hendaklah diselesaikan melalui 
mekanisme dan tatacara yang diperuntukkan dalam 
surat cara yang berkenaan. 

2. Pertikaian yang tidak berkaitan dengan tafsiran 
atau pemakaian mana-mana surat cara ASEAN 
hendaklah diselesaikan secara aman damai mengikut 
Triti Persahabatan dan Kerjasama di Asia Tenggara 
dan peraturan tatacaranya. 

3. Jika tidak diperuntukkan selainnya secara 
khusus pertikaian yang berkaitan dengan tafsiran 
atau pemakaian perjanjian ekonomi ASEAN 
hendaklah diselesaikan mengikut Protokol ASEAN 
tentang Mekanisme Penyelesaian Pertikaian Yang 
Dipertingkatkan. 

PERKARA 25 

PEWUJUDAN MEKANISME PENYELESAIAN 
PERTIKAIAN 

Jika tidak diperuntukkan selainnya secara khusus, 
mekanisme penyelesaian pertikaian yang sesuai, 
termasuk timbang tara, hendaklah diwujudkan 
untuk pertikaian yang berkaitan dengan tafsiran atau 
pemakaian Piagam ini dan surat cara ASEAN yang 
lain. 



PERKARA 26 

PERTIKAIAN YANG TIDAK DAPAT 
DISELESAIKAN 

Apabila sesuatu pertikaian masih tidak dapat 
diselesaikan, selepas pemakaian peruntukan 
terdahulu Bab ini, maka pertikaian ini hendaklah 
dirujuk kepada Sidang Kemuncak ASEAN untuk 
mendapat keputusannya. 



PERKARA 27 
PEMATUHAN 

1. Setiausaha Agung ASEAN, yang dibantu 
oleh Sekretariat ASEAN atau mana-mana badan 
ASEAN lain yang ditetapkan, hendaklah memantau 
pematuhan dapatan, syor atau keputusan yang 
terhasil daripada mekanisme penyelesaian pertikaian 
ASEAN, dan mengemukakan laporan kepada Sidang 
Kemuncak ASEAN. 

2. Mana-mana Negara Anggota yang terjejas 
akibat ketidakpatuhan terhadap dapatan, syor 
atau keputusan yang terhasil daripada mekanisme 
penyelesaian pertikaian ASEAN, bolehlah merujuk 
perkara itu kepada Sidang Kemuncak ASEAN untuk 
mendapatkan keputusan. 



PERKARA 28 

PERUNTUKAN PIAGAM BANGSA-BANGSA 
BERSATU DAN TATACARA ANTARABANGSA 
LAIN YANG BERKAITAN 

Melainkan jika diperuntukkan selainnya dalam 
Piagam ini, Negara Anggota mempunyai hak untuk 
menggunakan kaedah penyelesaian secara aman 
damai yang terkandung dalam Perkara 33(1) Piagam 
Bangsa-ESangsa Bersatu atau mana-mana surat cara 
undang-undang antarabangsa yang lain yang Negara 
Anggota yang bertikai itu menjadi pihak kepadanya. 



BAB IX 

BELANJAWAN DAN KEWANGAN 

PERKARA 29 
PRINSIP AM 

1. ASEAN hendaklah mewujudkan peraturan 
dan tatacara kewangan mengikut standard 
antarabangsa. 



30 





2. ASEAN hendaklah mematuhi dasar dan amalan 
pengurusan kewangan yang baik dan disiplin 
belanjawan yang baik. 

3. Akaun kewangan hendaklah tertakluk kepada 
audit dalaman dan luar. 



PERKARA 30 

BELANJAWAN PENGENDALIAN 
DAN KEWANGAN SEKRETARIAT ASEAN 

1. Sekretariat ASEAN hendaklah diperuntukkan 
dengan sumber kewangan yang diperlukan untuk 
melaksanakan fungsinya secara berkesan. 

2. Belanjawan pengendalian Sekretariat ASEAN 
hendaklah ditanggung oleh Negara Anggota ASEAN 
melalui sumbangan tahunan yang sama banyak yang 
hendaklah diremitkan dalam masa yang sepatutnya. 

3. Setiausaha Agung hendaklah menyediakan 
belanjawan pengendalian tahunan bagi Sekretariat 
ASEAN untuk diluluskan oleh Majlis Penyelarasan 
ASEAN atas syor Jawatankuasa Wakil Tetap. 

4. Sekretariat ASEAN hendaklah dikendalikan 
mengikut peraturan dan tatacara kewangan yang 
ditentukan oleh Majlis Penyelarasan ASEAN atas 
syor Jawatankuasa Wakil Tetap. 

BAB X 

PENTADBIRAN DAN TATACARA 

PERKARA 31 
PENGERUSI ASEAN 

1 . Jawatan Pengerusi ASEAN hendaklah digilirkan 
setiap tahun, berdasarkan susunan abjad bagi nama 
Negara Anggota dalam bahasa Inggeris. 

2. ASEAN hendaklah mempunyai, dalam suatu 
tahun kalendar, seorang Pengerusi yang melaluinya 
Negara Anggota yang memegang jawatan sebagai 
Pengerusi mempengerusikan: 

(a) Sidang Kemuncak ASEAN dan sidang 
kemuncak yang berkaitan; 

(b) Majlis Penyelarasan ASEAN; 

(c) ketiga-tiga Majlis Komuniti ASEAN; 

(d) jika berkenaan, Badan Menteri Sektor 
ASEAN dan pegawai kanan yang berkaitan; 
dan 

(e) Jawatankuasa Wakil Tetap. 



PERKARA 32 

PERANAN PENGERUSI ASEAN 

Negara Anggota yang memegang jawatan Pengerusi 



32 





ASEAN hendaklah: 



(a) memajukan dan meningkatkan kepentingan 
dan kesejahteraan ASEAN secara aktif, 
termasuk usaha untuk membangunkan 
suatu Komuniti ASEAN melalui inisiatif dasar, 
penyelarasan, konsensus dan kerjasama; 

(b) memastikan keutamaan ASEAN; 

(c) memastikan suatu gerak balas yang 
berkesan dan menepati masa terhadap isu 
segera atau keadaan krisis yang melibatkan 
ASEAN, termasuk menggunakan jasa 
baik dan apa-apa perkiraan yang lain bagi 
menangani hai yang berkenaan dengan 
serta-merta; 

(d) mewakili ASEAN dalam usaha memperkukuh 
dan menggalakkan hubungan yang lebih 
erat dengan rakan kongsi luar; dan 

(e) menjalankan apa-apa tugas dan fungsi lain 
sebagaimana yang dimandatkan. 



PERKARA 33 

PROTOKOL DAN AMALAN DIPLOMATIK 

ASEAN dan Negara Anggotanya hendaklah 
mematuhi protokol dan amalan diplomatik yang 
sedia ada dalam menjalankan segala aktiviti yang 
berhubungan dengan ASEAN. Apa-apa perubahan 

hendaklah diluluskan oleh Majlis Penyelarasan 
ASEAN atas syor Jawatankuasa Wakil Tetap. 



PERKARA 34 
BAHASA KERJA ASEAN 

Bahasa kerja ASEAN ialah bahasa Inggeris. 



BAB XI 

IDENTITI DAN LAMBANG 



PERKARA 35 
IDENTITI ASEAN 

ASEAN hendaklah memajukan identiti ASEAN 
bersama dan semangat kekitaan di kalangan 
rakyatnya bagi mencapai hala tujuan, matlamat dan 
nilai yang dikongsinya bersama. 



PERKARA 36 
COGAN KATA ASEAN 

Cogan kata ASEAN ialah: “Satu Visi, Satu Identiti, 
Satu Komuniti”. 

PERKARA 37 
BENDERA ASEAN 

Bendera ASEAN adalah seperti yang ditunjukkan 
dalam Lampiran 3. 



PERKARA 38 
LAMBANG ASEAN 

Lambang ASEAN adalah seperti yang ditunjukkan 
dalam Lampiran 4. 



PERKARA 39 
HARI ASEAN 

Lapan hari bulan Ogos hendaklah diraikan sebagai 
Hah ASEAN. 



PERKARA 40 

LAGU KEBANGSAAN ASEAN 

ASEAN hendaklah mempunyai suatu lagu 
kebangsaan. 

BAB XII 

HUBUNGAN LUAR 
PERKARA 41 

PENJALANAN HUBUNGAN LUAR 

1. ASEAN hendaklah menggalakkan hubungan 
persahabatan dan dialog yang memberikan manfaat 
bersama, kerjasama dan perkongsian dengan negara 
dan organisasi dan institusi subrantau, serantau dan 
antarabangsa. 

2. Hubungan luar ASEAN hendaklah mematuhi 
tujuan dan prinsip yang ditetapkan dalam Piagam 
ini. 

3. ASEAN hendaklah menjadi daya penggerak 
utama dalam perkiraan serantau yang dimulakannya 
dan mengekalkan keutamaannya dalam kerjasama 
dan pembangunan komuniti serantau. 

4. Dalam menjalankan hubungan luar ASEAN, 
Negara Anggota hendaklah, berdasarkan kesatuan 
dan perpaduan, menyelaraskan dan berusaha untuk 
mewujudkan pendirian bersama dan berusaha untuk 
melakukan tindakan bersama. 

5. Arah dasar strategik hubungan luar ASEAN 
hendaklah ditetapkan Sidang Kemuncak ASEAN 
atas syor Mesyuarat Menteri Luar ASEAN. 

6. Mesyuarat Menteri Luar ASEAN hendaklah 
memastikan keselarasan dan kepaduan dalam 

menjalankan hubungan luar ASEAN. 

7. ASEAN boleh membuat perjanjian dengan negara 
atau organisasi dan institusi subrantau, serantau dan 
antarabangsa. Tatacara bagi membuat perjanjian 
itu hendaklah ditetapkan oleh Majlis Penyelarasan 
ASEAN setelah berunding dengan Majlis Komuniti 
ASEAN. 



PERKARA 42 
PENYELARAS DIALOG 

1 . Negara Anggota, yang bertindak sebagai Negara 
Penyelaras, hendaklah secara bergilir mengambil 
tanggungjawab menyeluruh dalam menyelaraskan 
dan menggalakkan kepentingan ASEAN dalam 
hubungannya dengan Rakan Kongsi Dialog, 
organisasi dan institusi serantau dan antarabangsa 
yang berkenaan. 

2. Dalam hubungan dengan rakan kongsi luar itu, 
Negara Penyelaras hendaklah, antara lain: 

(a) mewakili ASEAN dan mempertingkatkan 
hubungan berdasarkan penghormatan dan 
kesamarataan bersama, selaras dengan 
prinsip ASEAN; 

(b) menjadi pengerusi bersama bagi mesyuarat 
yang berkaitan antara ASEAN dengan rakan 
kongsi luar; dan 

(c) disokong oleh Jawatankuasa ASEAN yang 
berkaitan di Negara Ketiga dan Organisasi 
Antarabangsa. 



PERKARA 43 

JAWATANKUASA ASEAN DI NEGARA KETIGA 
DAN ORGANISASI ANTARABANGSA 

1. Jawatankuasa ASEAN di Negara Ketiga boleh 
ditubuhkan di negara bukan ASEAN yang terdiri 
daripada ketua perwakilan diplomatik bagi Negara 
Anggota ASEAN. Jawatankuasa yang serupa 
boieh ditubuhkan berhubungan dengan organisasi 
antarabangsa. Jawatankuasa sedemikian hendaklah 
memajukan kepentingan dan identiti ASEAN di 
negara tuan rumah dan organisasi antarabangsa. 

2. Mesyuarat Menteri Luar ASEAN hendaklah 
menentukan peraturan tatacara bagi Jawatankuasa 
sedemikian. 



PERKARA 44 
STATUS PIHAK LUAR 

1. Dalam menjalankan hubungan luar ASEAN, 
Mesyuarat Menteri Luar ASEAN boleh memberikan 
pihak luar status formal sebagai Rakan Kongsi 
Dialog, Rakan Kongsi Dialog Sektor, Rakan Kongsi 
Pembangunan, Pemerhati Khas, Tetamu, atau status 
lain yang boleh diwujudkan seterusnya. 

2. Pihak luar boleh diundang untuk menghadiri 
mesyuarat atau aktiviti kerjasama ASEAN tanpa 
diberikan apa-apa status formal, menurut peraturan 
tatacara. 



PERKARA 45 

HUBUNGAN DENGAN SISTEM BANGSA- 
BANGSA BERSATU 
DAN ORGANISASI DAN INSTITUSI 
ANTARABANGSA YANG LAIN 

1 . ASEAN boleh mendapatkan status yang 
bersesuaian dengan sistem Bangsa-Bangsa Bersatu 
dan juga dengan organisasi dan institusi subrantau, 
serantau dan antarabangsa yang lain. 

2. Majlis Penyelarasan ASEAN hendaklah 
memutuskan mengenai penyertaan ASEAN dalam 
organisasi dan institusi subrantau, serantau dan 
antarabangsa yang lain. 



PERKARA 46 

PENTAULIAHAN NEGARA BUKAN ANGGOTA 
ASEAN KEPADA ASEAN 

Negara bukan Anggota ASEAN dan organisasi 
antara kerajaan yang berkaitan boleh melantik dan 
mentauliahkan Duta Besar ke ASEAN. Mesyuarat 
Menteri Luar ASEAN hendaklah membuat keputusan 
mengenai pentauliahan itu. 

BAB XIII 

PERUNTUKAN AM DAN AKHIR 



PERKARA 47 

TANDATANGAN, RATIFIKASI, TEMPAT 
SIMPANAN DAN PERMULAAN KUAT KUASA 

1. Piagam ini hendaklah ditandatangani oleh 
kesemua Negara Anggota ASEAN. 

2. Piagam ini hendaklah tertakluk kepada ratifikasi 
oleh kesemua Negara Anggota ASEAN mengikut 
tatacara dalaman mereka masing-masing. 

3. Surat cara ratifikasi hendaklah disimpan dengan 
Setiausaha Agung ASEAN yang hendaklah dengan 
segera memberitahu kesemua Negara Anggota 
tentang setiap simpanan itu. 

4. Piagam ini hendaklah muia berkuat kuasa pada 
hari yang ketiga puluh selepas tarikh simpanan surat 
cara ratifikasi yang kesepuluh dengan Setiausaha 
Agung ASEAN. 



PERKARA 48 
PINDAAN 

1. Mana-mana Negara Anggota boleh 
mencadangkan pindaan kepada Piagam ini. 

2. Pindaan yang dicadangkan kepada Piagam ini 





hendaklah dikemukakan oleh Majlis Penyelarasan 
ASEAN melalui konsensus kepada Sidang Kemuncak 
ASEAN untuk keputusannya. 

3. Pindaan kepada Piagam ini yang dipersetujui 
melalui konsensus oleh Sidang Kemuncak ASEAN 
hendaklah diratifikasikan oleh kesemua Negara 
Anggota mengikut Perkara 47. 

4. Sesuatu pindaan itu hendaklah mula berkuat 
kuasa pada hari yang ketiga puluh selepas tarikh 
simpanan surat cara ratifikasi yang terakhir dengan 
Setiausaha Agung ASEAN. 



PERKARA 49 

TERMA RUJUKAN DAN PERATURAN 
TATACARA 

Melainkan jika diperuntukkan selainnya dalam 
Piagam ini, Majlis Penyelarasan ASEAN hendaklah 
menentukan terma rujukan dan peraturan tatacara 
dan hendaklah memastikan keselarasannya . 



PERKARA 50 
KAJIAN SEMULA 

Piagam ini boleh dikaji semula lima tahun selepas 
Piagam ini mula berkuat kuasa atau sebagaimana 
yang ditentukan oleh Sidang Kemuncak ASEAN. 

PERKARA 51 
TAFSIRAN PIAGAM 



1. Atas permintaan oleh mana-mana Negara 
Anggota, tafsiran Piagam ini hendaklah dibuat oleh 
Sekretariat ASEAN mengikut peraturan tatacara 
yang ditentukan oleh Majlis Penyelarasan ASEAN. 

2. Apa-apa pertikaian yang berbangkit daripada 
tafsiran Piagam ini hendaklah diselesaikan mengikut 
peruntukan yang berkaitan dalam Bab VIII. 

3. Judul dan tajuk yang digunakan dalam 
keseluruhan Piagam ini adalah bagi maksud rujukan 
sahaja. 



PERKARA 52 

KESINAMBUNGAN UNDANG-UNDANG 

1 . Segala triti, konvensyen, perjanjian, persetujuan, 
perisytiharan, protokol dan surat cara ASEAN yang 
lain yang telah berkuat kuasa sebelum Piagam ini 
mula berkuat kuasa hendaklah terus sah. 

2. Jika berlaku ketidakselarasan antara hak dan 
obligasi Negara Anggota ASEAN di bawah surat 
cara itu dengan Piagam ini, Piagam ini hendaklah 
dipakai. 

PERKARA 53 
TEKS ASAL 



Teks asal Piagam ini dalam bahasa Inggeris yang 
bertandatangan hendaklah disimpan dengan 
Setiausaha Agung ASEAN, yang hendaklah 
mengadakan salinan terperaku kepada setiap 
Negara Anggota. 



PERKARA 54 

PENDAFTARAN PIAGAM ASEAN 

Piagam ini hendaklah didaftarkan oleh Setiausaha 
Agung ASEAN dengan Sekretariat Bangsa-Bangsa 
Bersatu, menurut Perkara 102, perenggan 1 Piagam 
Bangsa-Bangsa Bersatu. 

PERKARA 55 
ASET ASEAN 

Aset dan dana Organisasi hendaklah terletak hak 
atas nama ASEAN. 

Dibuat di Singapura pada Dua Puluh Hari Bulan 
November Tahun Dua Ribu Tujuh, dalam satu teks 
asal dalam bahasa Inggeris. 



Bagi Brunei Darussalam: 



HAJI HASSANAL BOLKIAH 

Sultan Brunei Darussalam 



Bagi Kerajaan Kemboja: 



SAMDECH HUN SEN 

Perdana Menteri 



Bagi Republik Indonesia: 



DR. SUSILO BAMBANG YUDHOYONO 

Presiden 

Bagi Republik Demokratik Rakyat Lao: 



BOUASONE BOUPHAVANH 

Perdana Menteri 



Bagi Malaysia: 



DATO’ SERI ABDULLAH AHMAD BADAWI 

Perdana Menteri 



Bagi Kesatuan Myanmar: 



JENERAL THEIN SEIN 

Perdana Menteri 

Bagi Republik Filipina: 



GLORIA MACAPAGAL-ARROYO 

Presiden 



45 



PIAGAM ASEAN • BAB XIII 





PI AG AM ASEAN • BAB XIII 



Bagi Republik Singapura: 



LEE HSIEN LOONG 

Perdana Menteri 



Bagi Kerajaan Thailand: 



JENERAL SURAYUD CHULANONT (B) 

Perdana Menteri 



Bagi Republik Sosialis Viet Nam: 



NGUYEN TAN DUNG 

Perdana Menteri 

LAMPIRAN 1 

BADAN MENTERI SEKTOR ASEAN 

I. KOMUNITI POLITIK-KESELAMATAN ASEAN 

1 . Mesyuarat Menteri Luar ASEAN (AMM) 

• Mesyuarat Pegawai Kanan ASEAN (ASEAN 
SOM) 

• Jawatankuasa Tetap ASEAN (ASC) 

• Mesyuarat Pegawai Kanan tentang 
Rancangan Pembangunan (SOMDP) 

2. Suruhanjaya tentang Zon Bebas Senjata Nuklear 
Asia Tenggara (Suruhanjaya SEANWFZ) 

• Jawatankuasa Eksekutif Suruhanjaya 
SEANWFZ 

3. Mesyuarat Pertahanan ASEAN (ADMM) 

• Mesyuarat Pegawai Kanan Pertahanan 
ASEAN (ADSOM) 

4. Mesyuarat Menteri Undang-Undang ASEAN 
(ALAWMM) 

• Mesyuarat Pegawai Kanan Undang-Undang 
ASEAN (ASLOM) 

5. Mesyuarat Menteri ASEAN tentang Jenayah 
Rentas Negara (AMMTC) 

• Mesyuarat Pegawai Kanan tentang Jenayah 
Rentas Negara (SOMTC) 

• Pegawai Kanan ASEAN tentang Perkara 
Dadah (ASOD) 

• Mesyuarat KetuaPengarah Jabatan Imigresen 

dan Ketua Bahagian Hal Ehwal Konsular 
Kementerian Hal Ehwal Luar (DGICM) 

6. Forum Serantau ASEAN (ARF) 

• Mesyuarat Pegawai Kanan Forum Serantau 
ASEAN (ARF SOM) 



II. KOMUNITI EKONOMI ASEAN 

1 . Mesyuarat Menteri Ekonomi ASEAN (AEM) 

• Pasukan Petugas Peringkat Tinggi tentang 
Integrasi Ekonomi ASEAN (HLTF-EI) 

• Mesyuarat Pegawai Kanan Ekonomi (SEOM) 

2. Majlis Kawasan Perdagangan Bebas ASEAN 

(AFTA) 

3. Majlis Kawasan Pelaburan ASEAN (AIA) 

4. Mesyuarat Menteri Kewangan ASEAN (AFMM) 

• Mesyuarat Timbalan Kewangan dan Bank 
Pusat ASEAN (AFDM) 

• Mesyuarat Ketua Pengarah Kastam ASEAN 
(Customs DG) 

5. Mesyuarat Menteri ASEAN tentang Pertanian 

dan Perhutanan (AMAF) 

• Mesyuarat Pegawai Kanan Menteri ASEAN 
tentang Pertanian dan Perhutanan (SOM- 
AMAF) 

• Mesyuarat Pegawai Kanan ASEAN tentang 
Perhutanan (ASOF) 

6. Mesyuarat Menteri ASEAN tentang Tenaga 
(AM EM) 

• Mesyuarat Pegawai Kanan tentang Tenaga 
(SOME) 

7. Mesyuarat Menteri ASEAN tentang Galian 
(AM Min) 

• Mesyuarat Pegawai Kanan ASEAN tentang 
Sumber Gaiian (ASOMM) 

8. Mesyuarat Menteri ASEAN tentang Sains dan 
Teknologi (AMMST) 

• Jawatankuasa tentang Sains dan Teknologi 
(COST) 



9. Mesyuarat Menteri Telekomunikasi dan Teknologi 
Maklumat ASEAN (TELMIN) 

• Mesyuarat Pegawai Kanan Telekomunikasi 
dan Teknologi Maklumat (TELSOM) 

• Majlis Pengawal selia Telekomunikasi ASEAN 
(ATRC) 

10. Mesyuarat Menteri Pengangkutan ASEAN 
(ATM) 

• Mesyuarat Pegawai Kanan Pengangkutan 
(STOM) 

1 1 . Mesyuarat Menteri Pelancongan ASEAN 
(M-ATM) 

• Mesyuarat Organisasi Pelancongan 
Kebangsaan ASEAN (ASEAN NTOs) 

12. Kerjasama Pembangunan Lembangan Mekong 

ASEAN (AMBDC) 

• Jawatankuasa Pemandu Kerjasama 
Pembangunan Lembangan Mekong ASEAN 
(AMBDC SC) 

• Jawatankuasa Kewangan Peringkat Tinggi 
(HLFC) 

1 3. Pusat Tenaga ASEAN 

1 4. Pusat ASEAN-Jepun di Tokyo 

III. KOMUNITI SOSIO-BUDAYA ASEAN 

1 . Menteri ASEAN yang Bertanggungjawab bagi 

Maklumat (AMRI) 

• Mesyuarat Pegawai Kanan Yang 
Bertanggungjawab bagi Maklumat (SOMRI) 

2. Menteri ASEAN yang Bertanggungjawab bagi 

Kebudayaan dan Kesenian (AMCA) 

• Mesyuarat Pegawai Kanan bagi Kebudayaan 
dan Kesenian (SOMCA) 

3. Mesyuarat Menteri Pelajaran ASEAN (ASED) 

• Mesyuarat Pegawai Kanan tentang Pelajaran 
(SOM-ED) 

4. Mesyuarat Menteri ASEAN tentang Pengurusan 

Bencana (AMMDM) 

• Jawatankuasa ASEAN tentang Pengurusan 
Bencana (ACDM) 

5. Mesyuarat Menteri ASEAN tentang Alam Sekitar 

(AM ME) 

• Pegawai Kanan ASEAN tentang Alam Sekitar 
(ASOEN) 

6. Persidangan Pihak-Pihak kepada Perjanjian 

ASEAN tentang Pencemaran Jerebu Rentas 

Sempadan (COP) 

• Jawatankuasa di bawah COP kepada 
Perjanjian ASEAN tentang Pencemaran 
Jerebu Rentas Sempadan 

7. Mesyuarat Menteri Kesihatan ASEAN (AHMM) 

• Mesyuarat Pegawai Kanan tentang 
Pembangunan Kesihatan (SOMHD) 

8. Mesyuarat Menteri Buruh ASEAN (ALMM) 

• Mesyuarat Pegawai Kanan Buruh (SLOM) 

• Jawatankuasa ASEAN tentang Pelaksanaan 
Perisytiharan ASEAN mengenai Perlindungan 
dan Penggalakan Hak Pekerja Migran 

9. Menteri ASEAN tentang Pembangunan 

Luar Bandar dan Pembasmian Kemiskinan 

(AMRDPE) 

• Mesyuarat Pegawai Kanan tentang 
Pembangunan Luar Bandar dan Pembasmian 
Kemiskinan (SOMRDPE) 

10. Mesyuarat Menteri ASEAN tentang Kebajikan 
dan Pembangunan Sosial (AMMSWD) 

• Mesyuarat Pegawai Kanan tentang Kebajikan 
dan Pembangunan Sosial (SOMSWD) 

11. Mesyuarat Menteri ASEAN tentang Belia 
(AM MY) 

• Mesyuarat Pegawai Kanan Tentang Belia 
(SOMY) 

12. Persidangan ASEAN tentang Perkara-Perkara 
Perkhidmatan Awam (ACCSM) 

13. Pusat Biodiversiti ASEAN (ACB) 

14. Pusat Penyelarasan Bantuan Kemanusiaan 
mengenai pengurusan bencana ASEAN (Pusat 
AHA) 

15. Pusat Maklumat Gempa Bumi ASEAN 

16. Pusat Meteorologi Khas ASEAN (ASMC) 

17. Rangkaian Universiti ASEAN (AUN) 

LAMPIRAN 2 

ENTITI YANG BERKAITAN DENGAN ASEAN 

I. AHLI PARLIMEN 

Perhimpunan Antara Parlimen ASEAN (AIPA) 

II. ORGANISASI PERNIAGAAN 

Mesyuarat Penerbangan ASEAN 

Perikatan Persatuan Makanan Kesihatan Tambahan 

(AAHSA) 

Persekutuan Automotif ASEAN (AAF) 

Persatuan Jurubank ASEAN (ABA) 

Majlis Penasihat Perniagaan ASEAN (ASEAN-BAC) 
Forum Perniagaan ASEAN (ABF) 

Dewan Perniagaan dan Industri ASEAN (ASEAN- 
CCI) 

Majlis Industri Kimia ASEAN 
Persekutuan Industri Tekstil ASEAN (AFTEX) 

Majlis Industri Perabot ASEAN (AFIC) 

Majlis Insurans ASEAN (AIC) 

Persatuan Flarta Intelek ASEAN (ASEAN IPA) 
Persatuan Lapangan Terbang Antarabangsa ASEAN 
(AAA) 

Persekutuan Industri Besi & Keluli ASEAN 
Kelab Farmaseutikal ASEAN 
Persatuan Pelancongan ASEAN (ASEANTA) 
Persekutuan Persatuan Ekonomi ASEAN (FAEA) 
Persekutuan Majlis Penghantar Muatan ASEAN 
Majlis Perniagaan AS-ASEAN 

III. KUMPULAN PEMIKIR DAN INSTITUSI 
AKADEMIK 

Rangkaian ASEAN-ISIS 

IV. ORGAN ISASI MASYARAKAT AWAM 

BERTAULIAH 

Akademik Sains, Kejuruteraan dan Teknologi ASEAN 
(ASEAN CASE) 

Akademi Kejuruteraan dan Teknologi ASEAN (AAET) 
Persatuan Sains Makmai Klinikai ASEAN (AACLS) 

Persatuan Perancangan dan Perumahan ASEAN 
(AAPH) 

Persatuan Ahli Radiologi ASEAN (AAR) 

Gabungan Catur ASEAN (ACC) 

Gabungan Majikan ASEAN (ACE) 

Gabungan Organisasi Wanita ASEAN (ACWO) 
Persekutuan Pembina ASEAN (ACF) 

Persatuan Kosmetik ASEAN (ACA) 

Majlis ASEAN untuk Alumni Jepun (ASCOJA) 

Majlis Guru ASEAN (ACT) 

Persekutuan Psikiatri dan Kesihatan Mental ASEAN 
(AFPMH) 

Persekutuan Akauntan ASEAN (AFA) 

Persekutuan Kontraktor Kejuruteraan Elektrik ASEAN 
(AFEEC) 

Persekutuan Pertubuhan Kejuruteraan ASEAN 
(AFEO) 

Persekutuan Kelab Penerbangan ASEAN (AFFC) 
Persekutuan Persatuan Pengangkut ASEAN (AFFA) 

Persekutuan Yayasan Jantung ASEAN (AFHF) 

Persekutuan Ukur Bumi dan Geomatik ASEAN 
(ASEAN FLAG) 

Persekutuan Persatuan Perlombongan ASEAN 
(AFMA) 

Persekutuan Perikanan ASEAN (AFF) 

Persekutuan Bola Sepak ASEAN (AFF) 

Kelab Industri Produk Perhutanan ASEAN (AFPIC) 
Persatuan Penuntut Perhutanan ASEAN (AFSA) 

Persatuan Penggalakan dan Pembangunan 
Kraftangan ASEAN (AHPADA) 

Majlis Layang-Layang ASEAN (AKC) 

Persatuan Undang-Undang ASEAN (ALA) 

Persatuan Penuntut Undang-Undang ASEAN 
(ALSA) 

Persatuan Industri Muzik ASEAN (AMIA) 

Persatuan Neurosurgikal ASEAN (ANS) 

Gabungan NGO ASEAN tentang Penuaan 

Organisasi Bukan Kerajaan ASEAN bagi Pencegahan 
Dadah dan Salah Guna Bahan 

Kumpulan Pengilang Oleokimia ASEAN (AOMG) 
Persatuan Ortopedik ASEAN (AOA) 

Persekutuan Pediatrik ASEAN (APF) 

Persekutuan Sukan Paralimpik ASEAN (APSF) 
Pertubuhan Pelabuhan ASEAN (APA) 

Persatuan Talasemia ASEAN (ATS) 

Persatuan Jurunilai ASEAN (AVA) 

Kelab Minyak Sayuran ASEAN (AVOC) 

Rakan Perkongsian Asia bagi Pembangunan Modal 
Insan di Luar Bandar Asia (AsiaDHRRA) 

Jawatankuasa bagi Kerjasama Belia ASEAN (CAYC) 
Persekutuan Jurutera Perunding ASEAN (FACE) 

Persekutuan Organisasi Perhubungan Awam ASEAN 
(FAPRO) 

Persekutuan Persatuan Pemilik Kapal ASEAN 
(FASA) 

Persatuan Perubatan Jawatankuasa Negara Asia 
Tenggara (MASEAN) 

Persatuan Reumatisme ASEAN (RAA) 

Institut Serantau Asia Tenggara bagi Komuniti dan 
Pendidikan (SEARICE) 

Yayasan Program Pertukaran Serantau bagi 
Pengajian Asia Tenggara (SEASREP) 

Gabungan Veteran Negara-Negara ASEAN 
(VECONAC) 

V. PIHAK BERKEPENTINGAN LAIN DALAM 
ASEAN 

ASEANAPOL 

Persekutuan Institut Sains dan Teknologi Makanan di 
ASEAN (FIFSTA) 





Pusat Pembangunan Perikanan Asia Tenggara 
(SEAFDEC) 

Kumpulan Keria bagi Mekanisme Hak Asasi Manusia 
ASEAN 





PI AG AM ASEAN • LAMPIRAN 



LAMPIRAN 3 



BENDERA ASEAN 




Bendera ASEAN menggambarkan ASEAN yang stabil, 
aman damai, bersatu dan dinamik. Warna Bendera 
- biru, merah, putih dan kuning - menggambarkan 
warna utama bendera kesemua Negara Anggota 
ASEAN. 

Biru melambangkan keamanan dan kestabilan. Merah 
menggambarkan keberanian dan dinamisme. Putih 
menunjukkan kesucian dan kuning melambangkan 
kemakmuran. 

Tangkai padi menggambarkan impian Bapa 
Pengasas ASEAN bagi suatu ASEAN yang terdiri 
daripada semua negara di Asia Tenggara yang terikat 
dengan persahabatan dan perpaduan. Bulatan 
menggambarkan kesatuan ASEAN. 

Spesifikasi Warna Panton yang diterima pakai bagi 
warna Bendera ASEAN ialah: 

Biru : Panton 19-4053 TC 

Merah : Panton 18-1655 TC 

Putih : Panton 1 1-4202 TC 

Kuning Panton 13-0758 TC 

Bagi versi bercetak, spesifikasi warna (kecuali putih) 
akan mengikuti spesifikasi bagi warna Lambang 
ASEAN, iaitu: 

Biru : Panton 286 atau 

Warna Proses 1 00C 60M OY 6K 
Merah : Panton Merah 032 atau 

Warna Proses 0C 91 M 87Y OK 
Kuning : Proses Panton Kuning atau 

Warna Proses 0C 0M 1 00Y OK 



Nisbah lebar dengan panjang Bendera ialah dua 
kepada tiga, dan spesifikasi saiz bagi Bendera yang 
berikut adalah: 



Bendera Meja 
Bendera Bilik 
Bendera Kereta 
Bendera Padang 



10 sm x 15 sm 
100 sm x 150 sm 
10 sm x 30 sm 
200 sm x 300 sm 

LAMPIRAN 4 



LAMBANG ASEAN 




Lambang ASEAN menggambarkan ASEAN yang 
stabil, aman damai, bersatu dan dinamik. Warna 
Lambang - biru, merah, putih dan kuning - yang 
menggambarkan warna utama gencana kesemua 
Negara Anggota ASEAN. 

Biru melambangkan keamanan dan kestabilan. Merah 
menggambarkan keberanian dan dinamisme. Putih 
menunjukkan kesucian dan kuning melambangkan 
kemakmuran. 

Tangkai padi menggambarkan impian Bapa 
Pengasas ASEAN bagi suatu ASEAN yang terdiri 
daripada kesemua negara di Asia Tenggara yang 
terikat dengan persahabatan dan perpaduan. Bulatan 
menggambarkan kesatuan ASEAN. 

Spesifikasi Warna Panton yang diterima pakai bagi 
warna Lambang ASEAN ialah: 

Biru : Panton 286 
Merah : Merah Panton 032 
Kuning : Proses Panton Kuning 

Bagi proses cetakan empat warna, spesifikasi warna 
ialah: 

Biru : 1 00C 60M OY 6K (1 00C 60M OY 1 0K) 
Merah : OC 91 M 87Y OK (OC 90M 90Y OK) 
Kuning : OC OM 100YOK 

Spesifikasi dalam kurungan hendaklah digunakan 
apabila warna proses penyukatan secara 
sembarangan tidak dapat dilakukan. 

Dalam Simulator Warna Proses Panton, spesifikasinya 
bersamaan dengan: 

Biru : Panton 204-1 
Merah : Panton 60-1 
Kuning : Panton 1-3 

Fon yang digunakan bagi perkataan “ASEAN” dalam 
Lambang ialah huruf kecil Flelvetica dicetak tebal. 





